จราจรประสานโรงเรียน แก้รถติด วิกฤติเปิดเทอม
เข้มจุดรับส่งนักเรียน จี้ขอคืนผิวถนน คุมแยกลื่นไหล,บิ๊กป้อม สั่งทุกหน่วยงานคุมเข้มการจราจรรับเปิดเทอม โดยเฉพาะตำรวจต้องทำหน้าที่ประสานทั้งในพื้นที่กรุงเทพฯและตามเมืองใหญ่ ไม่ให้มีปัญหาจราจร โฆษก ตร.แถลง จักรทิพย์ สั่งตำรวจทุกพื้นที่ประสานการทำงานกับโรงเรียน ทั้งจุดรับ-ส่งนักเรียนและสัญญาณจราจร ไปจนถึงประสานขอคืนพื้นที่การจราจรจากทุกโครงการก่อสร้างรถไฟฟ้าให้ได้มากที่สุด พร้อมปรับปรุงผิวการจราจรบนถนนสายหลัก พหลโยธิน วิภาวดี-รังสิต พระราม 2 เพชรเกษม บางนา-ตราด และบรมราชชนนี ให้รถเข้าออกเมืองได้สะดวกรวดเร็วยิ่งขึ้น พร้อมสั่งห้ามเรียกรับผลประโยชน์โดยมิชอบอย่างเด็ดขาด ถ้าพบผู้บังคับบัญชาทุกระดับชั้นโดนด้วย,รัฐบาลตีปี๊บแก้ปัญหาจราจรช่วงเปิดเทอม เปิดเผยขึ้นที่สำนักงานตำรวจแห่งชาติ (ตร.) เมื่อเวลา 10.45 น. วันที่ 7 พ.ค. พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ กล่าวถึงมาตรการแก้ปัญหาจราจรติดขัดช่วงเปิดภาคเรียนว่า พล.ต.อ.จักรทิพย์ ชัยจินดา ผบ.ตร.กำชับให้สถานีตำรวจในพื้นที่ที่มีสถานศึกษา ในเขตกรุงเทพมหานครและในเมืองใหญ่ บูรณาการกับโรงเรียนและสถานศึกษาในการอำนวยความสะดวกการจราจร และเร่งประชา-สัมพันธ์ ทำความเข้าใจกับผู้ปกครอง ขอความร่วมมือจอดรถรับส่งบุตรหลาน และการเตรียมพร้อมของนักเรียน,พล.ต.อ.จักรทิพย์ยังสั่งกำชับให้กองบังคับการตำรวจจราจร (บก.จร.) และสถานีตำรวจทุกพื้นที่ ขับเคลื่อนตามนโยบายของ พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม ระดมกำลังแก้ไขปัญหาการจราจรบริเวณหน้าโรงเรียนและสถานศึกษาวันเปิดเทอม อาจส่งผลให้การจราจรติดขัดหรือมีรถสะสมบริเวณหน้าสถานศึกษาและโรงเรียน ทำให้เกิดผลกระทบต่อการจราจรในภาพรวมแก่ผู้ใช้รถใช้ถนน โดยเฉพาะตามแยกสำคัญที่มีปัญหาการจราจร เจ้าหน้าที่ตำรวจ ผู้ปกครอง โรงเรียนและสถานศึกษาต้องร่วมมือกันบริหารจัดการจุดรับส่งนักเรียน นักศึกษาอย่างเป็นระบบ รวมถึงการปล่อยสัญญาณไฟจราจรให้สัมพันธ์กัน รองโฆษก ตร.กล่าว,พ.ต.อ.กฤษณะกล่าวต่อไปว่า ขณะนี้ให้ประสานความร่วมมือเร่งรัดคืนพื้นผิวจราจรตามแนวก่อสร้างรถไฟฟ้าให้ได้มากที่สุด ขณะเดียวกันยังเน้นการดูแลสภาพการจราจร ผิวการจราจรที่ชำรุดในเส้นทางหลักเข้าออกเมืองให้คล่องตัว อาทิ ถนนพหลโยธิน วิภาวดีรังสิต พระราม 2 เพชรเกษม บางนา-ตราด และบรมราชชนนี พร้อมจัดรถยกเตรียมเคลื่อนย้ายกรณีรถเสียในเส้นทาง นอกจากนี้ยังสั่งกำชับเพิ่มมาตรการกวดขันวินัยจราจรและอำนวยความสะดวกขนส่งสาธารณะ บริหารจัดการจราจรในภาพรวม รณรงค์เสริมสร้างวินัยจราจรร่วมกับโรงเรียนในพื้นที่อย่างเป็นระบบ ประสานงานภาคส่วนที่เกี่ยวข้องเร่งติดตั้งกล้องวงจรปิดเพิ่มจุดที่เป็นปัญหา เพื่อเสริมการทำงานของเจ้าหน้าที่ตำรวจ ทั้งนี้สั่งห้ามไม่ให้เรียกรับประโยชน์โดยมิชอบเกิดขึ้นอย่างเด็ดขาด หากพบจะดำเนินการทางวินัยและอาญากับผู้ที่เกี่ยวข้องและพิจารณาข้อบกพร่องผู้บังคับบัญชาที่รับผิดชอบทุกระดับชั้น,ด้าน พล.ท.คงชีพ ตันตระวาณิชย์ โฆษกกระทรวงกลาโหม กล่าวว่า พล.อ.ประวิตร วงษ์สุวรรณ รองนายกฯ และ รมว.กลาโหม สั่งการให้สำนักงานตำรวจแห่งชาติ (ตร.) รับผิดชอบหลักเตรียมความพร้อมรับการจราจรก่อนเปิดเทอม ทั้งใน กทม.และเมืองใหญ่ ให้ประสานทุกส่วนราชการ กำกับ ติดตามขับเคลื่อนแก้ปัญหาให้ต่อเนื่อง และเป็นผลร่วมกันทั้งระบบ ด้านกายภาพและปรับปรุงสภาพถนนกวดขันวินัยและอำนวยความสะดวกการขนส่งสาธารณะ การบริหารจัดการและเทคโนโลยี รวมทั้งการรณรงค์เสริมสร้างวินัยจราจร,พล.ท.คงชีพกล่าวต่อว่า พล.อ.ประวิตรย้ำให้ กทม.ทุกเขตสำรวจและเร่งปรับผิวจราจรที่ชำรุด ประสานขอคืนผิวการจราจรบริเวณก่อสร้างให้มากที่สุด เพื่อไม่ให้การจราจรในเส้นทางหลักชะลอตัว และให้เร่งนำเทคโนโลยีมาบริหารจัดการควบคุมระบบไฟจราจร ควบคู่การแก้ปัญหาเฉพาะจุด และขอให้กรมการขนส่งทางบกประสานความพร้อมของระบบขนส่งสาธารณะให้ปลอดภัยและเพียงพอในห้วงเวลาเร่งด่วน ให้ความสำคัญเพ่งเล็งการปลอมแปลงหรือการดัดแปลงส่อเจตนาปกปิดป้ายทะเบียนรถ เพื่อหวังผลหลบหลีกการบังคับใช้กฎหมาย ให้สำนักงานตำรวจแห่งชาติแจ้งให้ทุกท้องที่ประสานจัดระเบียบร่วมกับโรงเรียนในพื้นที่ และให้เร่งติดตั้งกล้องวงจรปิด เพิ่มในจุดที่เป็นปัญหา เสริมการทำงานของเจ้าหน้าที่ ทั้งนี้ต้องไม่มีการเรียกรับประโยชน์โดยมิชอบอย่างเด็ดขาด
บิ๊กป้อม สั่งทุกหน่วยงานคุมเข้มการจราจรรับเปิดเทอม โดยเฉพาะตำรวจต้องทำหน้าที่ประสานทั้งในพื้นที่กรุงเทพฯและตามเมืองใหญ่ ไม่ให้มีปัญหาจราจร 
จราจร,โรงเรียน,เปิดเทอม,จักรทิพย์ ชัยจินดา,ประวิตร วงษ์สุวรรณ,จุดรับส่งนักเรียน,ข่าวหน้า1,การศึกษา